ข้อบังคับการกีฬาแห่งประเทศไทยข้อบังคับการกีฬาแห่งประเทศไทยฉบับที่ ๒ว่าด้วยการขออนุญาตการอนุญาต และเงื่อนไขในการอนุญาตให้ใช้คำว่า แห่งประเทศไทยหรือมีอักษรหรือเครื่องหมายใดแสดงว่าเป็นสมาคมสโมสรหรือคณะบุคคล ซึ่งมีกิจกรรมเกี่ยวกับกีฬาในนามของชาติหรือประเทศไทย เนื่องจากมาตรา ๕๙ วรรคหนึ่งแห่งพระราชบัญญัติการกีฬาแห่งประเทศไทย พ.ศ. ๒๕๒๘บัญญัติห้ามมิให้คณะบุคคลหรือบุคคลใดใช้คำว่า แห่งประเทศไทยหรือมีอักษรหรือเครื่องหมายใดแสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทย เว้นแต่จะได้รับอนุญาตจากกกท. และโดยที่เป็นการสมควรกำหนดหลักเกณฑ์ วิธีการและเงื่อนไขในการขออนุญาตและการอนุญาตดังกล่าวอาศัยอำนาจตามความในมาตรา (๑๙) (๑) และมาตรา ๕๙ วรรคสามแห่งพระราชบัญญัติการกีฬาแห่งประเทศไทย พ.ศ. ๒๕๒๘คณะกรรมการการกีฬาแห่งประเทศไทยออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการกีฬาแห่งประเทศไทย ฉบับที่ ๒ว่าด้วยการขออนุญาต การอนุญาตและเงื่อนไขในการอนุญาตให้ใช้คำว่า แห่งประเทศไทยหรือมีอักษรหรือเครื่องหมายใดแสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทยข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓คณะบุคคลหรือบุคคลใดประสงค์จะใช้คำว่า แห่งประเทศไทยหรือมีอักษรหรือเครื่องหมายใดแสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทยให้ยื่นคำขอรับใบอนุญาตตามแบบกกท. ๕ (ก) พร้อมด้วยเอกสารหลักฐาน ดังต่อไปนี้(๑) สมาคมหรือคณะบุคคลที่เป็นนิติบุคคล(ก) ภาพถ่ายใบสำคัญการจดทะเบียนเป็นนิติบุคคล(ข) ภาพถ่ายใบอนุญาตจัดตั้งสมาคมตามมาตรา ๕๓ ถ้ามี(ค) ภาพถ่ายข้อบังคับของสมาคมหรือคณะบุคคล(ง)บัญชีรายชื่อพร้อมด้วยที่อยู่และอาชีพของกรรมการของสมาคมหรือคณะบุคคลฉบับที่นายทะเบียนรับรอง(จ)รายละเอียดกิจกรรมของสมาคมหรือคณะบุคคลเกี่ยวกับกีฬาในนามของชาติหรือประเทศไทย(ฉ)แบบอักษรหรือเครื่องหมายที่ประสงค์จะใช้เพื่อแสดงว่ามีกิจกรรมเกี่ยวกับกีฬาในนามของชาติหรือประเทศไทย(๒) สโมสรหรือคณะบุคคลที่มิใช่นิติบุคคล(ก) ภาพถ่ายข้อบังคับของสโมสรหรือคณะบุคคล(ข)บัญชีรายชื่อพร้อมด้วยที่อยู่และอาชีพของกรรมการของสโมสรหรือคณะบุคคล(ค)รายละเอียดกิจกรรมของสโมสรหรือคณะบุคคลเกี่ยวกับกีฬาในนามของชาติหรือประเทศไทย(ง)แบบอักษรหรือเครื่องหมายที่ประสงค์จะใช้เพื่อแสดงว่ามีกิจกรรมเกี่ยวกับกีฬาในนามของชาติหรือประเทศไทยข้อ ๔คณะบุคคลหรือบุคคลใดซึ่งใช้คำว่า แห่งประเทศไทยหรือมีอักษรหรือเครื่องหมายใดแสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทยอยู่ก่อนวันที่พระราชบัญญัติการกีฬาแห่งประเทศไทยพ.ศ. ๒๕๒๘ ประกาศในราชกิจจานุเบกษา ประสงค์จะใช้คำว่า แห่งประเทศไทยหรือมีอักษรหรือเครื่องหมายดังกล่าวต่อไปให้ยื่นคำขอรับใบอนุญาตภายในเก้าสิบวันนับแต่วันที่พระราชบัญญัติการกีฬาแห่งประเทศไทยพ.ศ. ๒๕๒๘ ใช้บังคับตามแบบ กกท. ๕ (ข) พร้อมด้วยเอกสารหลักฐาน ดังต่อไปนี้(ก) ภาพถ่ายใบสำคัญการจดทะเบียนเป็นนิติบุคคลหรือหลักฐานการจัดตั้งคณะบุคคล(ข) ภาพถ่ายข้อบังคับของคณะบุคคลหรือบุคคล(ค)บัญชีรายชื่อพร้อมด้วยที่อยู่และอาชีพของกรรมการของคณะบุคคลหรือบุคคล(ง)รายละเอียดกิจกรรมของคณะบุคคลหรือบุคคลเกี่ยวกับกีฬาในนามของชาติหรือประเทศไทย(จ)แบบอักษรหรือเครื่องหมายที่ใช้เพื่อแสดงว่ามีกิจกรรมเกี่ยวกับกีฬาในนามของชาติหรือประเทศไทยข้อ ๕การยื่นคำขอตามข้อบังคับนี้ ให้ยื่นต่อ กกท. หรือสำนักงานสาขาหรือตัวแทนของกกท.ข้อ ๖ในการพิจารณาอนุญาตคำขอใช้คำว่า แห่งประเทศไทยของคณะบุคคลหรือบุคคลซึ่งมีกิจกรรมเกี่ยวกับกีฬาประเภทเดียวกัน ให้ กกท.พิจารณาอนุญาตคำขอของคณะบุคคลหรือบุคคลตามข้อ ๔ ก่อนก็ได้เมื่อได้อนุญาตให้คณะบุคคลหรือบุคคลใดใช้คำว่า แห่งประเทศไทยแล้ว กกท.จะไม่อนุญาตให้คณะบุคคลหรือบุคคลอื่นซึ่งมีกิจกรรมเกี่ยวกับกีฬาประเภทเดียวกันใช้คำว่าแห่งประเทศไทย เป็นการซ้ำซ้อนกันอีกข้อ ๗ในการพิจารณาอนุญาตตามข้อบังคับนี้ ให้ กกท. คำนึงถึงประวัติ ชื่อเสียงกิจกรรมหรือพฤติกรรมของคณะบุคคลหรือบุคคลนั้นรวมตลอดถึงผลกระทบที่จะบังเกิดขึ้นต่อนโยบายของกกท. อันเนื่องมาจากการอนุญาตนั้นด้วยข้อ ๘ใบอนุญาตให้ใช้คำว่า แห่งประเทศไทย หรือมีอักษรหรือเครื่องหมายใดแสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทย ให้ใช้แบบ กกท. ๗ใบอนุญาตตามข้อบังคับนี้จะโอนกันมิได้ข้อ ๙คณะบุคคลหรือบุคคลใดซึ่งได้รับอนุญาตตามข้อบังคับนี้จะต้องไม่กระทำการใด ๆในประการที่น่าจะทำให้ชาติหรือประเทศไทยเสียชื่อเสียงถูกดูหมิ่นหรือถูกเกลียดชังและต้องปฏิบัติตามกฎหมาย และระเบียบของ กกท.ข้อ ๑๐คณะบุคคลหรือบุคคลใดซึ่งได้รับใบอนุญาตให้ใช้คำว่า แห่งประเทศไทยหรือมีอักษรหรือเครื่องหมายใด แสดงว่าเป็นสมาคม สโมสรหรือคณะบุคคลซึ่งมีกิจกรรมเกี่ยวกับกีฬาในนามของชาติหรือประเทศไทย เลิกกิจการให้กรรมการหรือผู้ดำเนินงานแจ้งการเลิกต่อ กกท. ตามแบบที่ กกท. กำหนดภายในสามสิบวันนับแต่วันเลิกกิจการข้อ ๑๑คณะบุคคลหรือบุคคลใดซึ่งได้รับใบอนุญาตตามข้อบังคับนี้ฝ่าฝืนหรือไม่ปฏิบัติตามข้อ๘ หรือ ข้อ ๑๐ ให้ถือว่าใบอนุญาตสิ้นผลข้อ ๑๒ให้ผู้ว่าการการกีฬาแห่งประเทศไทยรักษาการตามข้อบังคับนี้และให้มีอำนาจวางระเบียบเพื่อปฏิบัติการตามข้อบังคับนี้ประกาศ ณ วันที่ ๓ มกราคม พ.ศ. ๒๕๒๙ไชยศิริ เรืองกาญจนเศรษฐ์รัฐมนตรีประจำสำนักนายกรัฐมนตรีประธานกรรมการการกีฬาแห่งประเทศไทยปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๔ กันยายน ๒๕๕๗[๑] ราชกิจจานุเบกษา เล่ม ๑๐๓/ตอนที่ ๕/ฉบับพิเศษ หน้า ๑๔/๙ มกราคม ๒๕๒๙